Paris müqaviləsi (1951)
Paris Müqaviləsi (ing. Treaty of Paris) — 18 aprel 1951-ci ildə Belçika, Fransa, İtaliya, Lüksemburq, Niderland və Almaniya Federativ Respublikası arasında imzalanmışdır. Müqavilənin 50 il qüvvədə qalacağı qərarlaşdırılıb, 1952-ci ilin iyulun 23-də qüvvəyə girən müqavilə 23 iyul 2002-ci ildə qüvvədən düşmüşdür. Paris Müqaviləsi ilə Avropa İttifaqının yaradılmasına səbəb olan, inteqrasiya prosesinin ilk addımı olan Avropa Kömür və Polad Birliyi qurulmuşdur.